Document ID: /roh_data/filtered/swiss_laws_in_ROHinterleaved.jsonl.gz/1026

This text was translated from FR into Rumantsch Grischun.

Le Conseil fédéral est composé de sept membres. Les membres du Conseil fédéral sont élus par l’Assemblée fédérale après chaque renouvellement intégral du Conseil national. Ils sont nommés pour quatre ans et choisis parmi les citoyens et citoyennes suisses éligibles au Conseil national. Les diverses régions et les communautés linguistiques doivent être équitablement représentées au Conseil fédéral. Accepté en votation populaire du 7 fév. 1999, en vigueur depuis le 1 janv. 2000 (AF du 9 oct. 1998, ACF du 2 mars 1999;  RO 1999 1239; FF 1993 IV 566,  1994 III 1358, 1998 4198, 1999 2278 7967). Accepté en votation populaire du 7 fév. 1999, en vigueur depuis le 1 janv. 2000 (AF du 9 oct. 1998, ACF du 2 mars 1999;  RO 1999 1239; FF 1993 IV 566,  1994 III 1358, 1998 4198, 1999 2278 7967).

Il Cussegl federal sa cumpona da set commembers. Ils commembers dal Cussegl federal vegnan elegids da l’Assamblea federala suenter mintga renovaziun totala dal Cussegl naziunal. Ils commembers dal Cussegl federal vegnan elegids da l’Assamblea federala or da tut ils burgais svizzers ch’èn elegibels sco commembers dal Cussegl naziunal per la durada da quatter onns. Latiers sto vegnir procurà che las regiuns dal pajais e las regiuns linguisticas vegnian represchentadas adequatamain. Acceptà en la votaziun dal pievel dals 7 da favr. 1999, en vigur dapi il 1. da schan. 2000 (COF dals 9 d’oct. 1998, COCF dals 2 da mars 1999 – AS 1999 1239; BBl 1993 IV 554; 1994 III 1370; 1998 4800; 1999 2475, 8768). Acceptà en la votaziun dal pievel dals 7 da favr. 1999, en vigur dapi il 1. da schan. 2000 (COF dals 9 d’oct. 1998, COCF dals 2 da mars 1999 – AS 1999 1239; BBl 1993 IV 554; 1994 III 1370; 1998 4800; 1999 2475, 8768).